సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మరో ఐదేళ్లలో బ్యాంకుల మూత: నీతి ఆయోగ్ సీఈవో
దేశంలో ఉన్న సంప్రదాయ ఫిజికల్ బ్యాంకులు రానున్న 5-6 ఏళ్లలో మూతబడటం ఖాయమని నీతి ఆయోగ్ సీఈవో అమితాబ్ కాంత్ జోష్యం చెప్పారు.
TNN | Updated:
Jun 9, 2017, 06:30PM IST
దేశంలో ఉన్న సంప్రదాయ ఫిజికల్ బ్యాంకులు రానున్న 5-6 ఏళ్లలో మూతబడటం ఖాయమని నీతి ఆయోగ్ సీఈవో అమితాబ్ కాంత్ జోష్యం చెప్పారు. టెక్నాలజీ, ఇంటర్నెట్ ఆధారంగా చవకగా లావాదేవీలు జరగడం వంటి కారణాల వల్ల ఫిజికల్ బ్యాంకులు మనుగడను కోల్పోతాయని అన్నారు. ఆన్&zwnj;లైన్ బ్యాంకింగ్&zwnj;తో పోలిస్తే ఫిజికల్ బ్యాంకులకు ఖర్చు చాలా ఎక్కువగా ఉంటుందని వివరించారు. శుక్రవారం ఢిల్లీలో జరిగిన ఇంటర్నెట్ అండ్ మొబైల్ అసోసియేషన్ ఆఫ్ ఇండియా (IAMAI) కార్యక్రమంలో అమితాబ్ కాంత్ పాల్గొని ప్రసంగించారు.
మొబైల్ ఫోన్స్, ఇంటర్నెట్ ఆధారిత లావాదేవీలు బాగా వ్యాప్తి చెందడం వల్ల ఫైనాన్సియల్ టెక్నాలజీ కంపెనీలకు పని మరింత సులభమవుతందన్నారు. దీని ద్వారా మంచి క్రెడిట్ హిస్టరీ ఉన్నవారికి ఆన్&zwnj;లైన్&zwnj;లోనే లోన్లు అందజేయచ్చని చెప్పారు. గ్రామీణ ప్రాంతాల్లో కూడా టెక్నాలజీని ఉపయోగించి ఆర్థిక లావాదేవీలు జరపాలన్నారు. ప్రస్తుతం దేశంలో 900 ఫైనాన్సియల్ టెక్నాలజీ సంస్థలు పనిచేస్తున్నాయని, వీటిలో ఇప్పటికే 3 బిలియన్ డాలర్లు పెట్టుబడులు వచ్చి చేరాయని వెల్లడించారు. ఈ చొరవే దేశంలోని బ్యాంకులు ఫైనాన్సియల్ టెక్నాలజీ సంస్థలుగా మారేలా చేస్తుందన్నారు.
గడిచిన 45 ఏళ్లలో భారత ప్రభుత్వం 28 బ్యాంకులకు లైసెన్సులు ఇచ్చిందని, కానీ కేవలం 18 నెలల్లో 21 పేమెంట్స్ బ్యాంకులకు లైసెన్సులు జారీ చేసిందని చెప్పారు. ఇప్పటికే ఎయిర్&zwnj;టెల్, ఇండియా పోస్ట్ పేమెంట్ బ్యాంక్, పేటీఎం తమ సేవలను ప్రారంభించాయని గుర్తుచేశారు. అలాగే.. చోళమండలం ఇన్వెస్ట్&zwnj;మెంట్ అండ్ ఫైనాన్స్ కంపెనీ, టెక్ మహీంద్ర, సన్ ఫార్మా అధినేత దిలీప్ సంఘ్వీ, ఐడీఎఫ్&zwnj;సీ బ్యాంక్, టెలీనార్ ఫైనాన్సియల్ సర్వీసెస్ కంపెనీలు పేమెంట్స్ బ్యాంకులను స్థాపించడానికి ప్రయత్నిస్తున్నాయని చెప్పారు. పేమెంట్స్ బ్యాంకుల ద్వారా భారత ప్రభుత్వం వాణిజ్యాన్ని సులభతరం చేస్తుందని వెల్లడించారు.